యానా గుప్తా

యానా గుప్తా (జననం జానా సింకోవా; 1979 ఏప్రిల్ 23) ఆమె భారతదేశంలో నివసిస్తున్న చెక్(Czech) మోడల్, నటి.

బాల్యం 
ఆమె 1979 ఏప్రిల్ 23న బ్ర్నో(Brno), చెక్ రిపబ్లిక్లో జానా సింకోవాగా జన్మించింది. ఆమె తల్లిదండ్రులు విడాకులు తీసుకున్నారు. ఆమె ఒంటరి తల్లి పెంపకంలో ఆమె సోదరి వద్ద పెరిగింది.

కెరీర్ 
ఆమె 16 సంవత్సరాల వయస్సులో తన మోడలింగ్ వృత్తిని ప్రారంభించింది. పార్క్ ఆర్కిటెక్చర్ అండ్ గార్డెనింగ్‌లో డిగ్రీ పుచ్చుకున్నాక, ఆమె తన మోడలింగ్ వృత్తిని జపాన్‌లో కొనసాగించడానికి వెళ్లింది. ఆ తరువాత అక్కడనుంచి ఆమె భారతదేశం వచ్చి, పూణేలోని రజనీష్ ఆశ్రమంలో కొంతకాలం ఉంది. ఆ సమయంలో ఆమె కళాకారుడు సత్యకం గుప్తాను వివాహం చేసుకుంది, తన ఇంటిపేరును గుప్తాగా మార్చుకుంది.

2001లో, ఆమె భారతీయ మోడలింగ్ పరిశ్రమలోకి ప్రవేశించి, అతిపెద్ద భారతీయ కాస్మెటిక్ బ్రాండ్ లక్మేకి బ్రాండ్ అంబాసిడర్‌గా మారింది. 2002లో, ఆమె బాలీవుడ్‌లో దమ్ (2003 )చిత్రంలో "బాబూజీ జర ధీరే చలో" పాటతో అరంగేట్రం చేసింది. దగ్గుబాటి వెంకటేష్ నటించిన ఘర్షణ (2004) సినిమాలో ఆమె ఐటెం సాంగ్‌తో తెలుగుతెరపై కనిపించింది. 2007లో, శంకర్‌దాదా జిందాబాద్లో చిరంజీవితో కలసి ఆకలేస్తే అన్నం పెడతా.. ఐటమ్ సాంగ్ చేసింది.

2009లో, ఆమె ఆరోగ్యంపై హౌ టు లవ్ యువర్ బాడీ అండ్ గెట్ ది బాడీ యూ లవ్ అనే పుస్తకాన్ని విడుదల చేసింది. ఆమె ఒక మ్యూజిక్ ఆల్బమ్‌ను కూడా విడుదల చేసింది. 2011లో మళ్లీ మర్డర్ 2 సినిమాలో ఐటెం సాంగ్‌లో నటించింది.

రియాలిటీ షో హిందీ బిగ్ బాస్ 6 ఫైనల్లో ఆమె ప్రదర్శన ఇచ్చింది. ఆమె ఝలక్ దిఖ్లా జా ఫైనల్‌కు చేరుకుంది కానీ మెయియాంగ్ చాంగ్(Meiyang Chang) చేతిలో ఓడిపోయింది. వివిధ టీవీ షోలలో పాల్గొన్న తర్వాత, ఆమె మళ్లీ హిందీ చిత్రం దసరా (2018)లో జోగనియా ఐటమ్ సాంగ్‌లో మెరిసింది.

వ్యక్తిగత జీవితం 
ఆమె 2001లో సత్యకం గుప్త అనే కళాకారుడిని వివాహం చేసుకుంది, అయితే వారు 2005లో విడాకులు తీసుకున్నారు.

మూలాలు 

1979 జననాలు
భారతదేశంలోని ప్రవాసులు
హిందీ సినిమా నటీమణులు
తమిళ సినిమా నటీమణులు
తెలుగు సినిమా నటీమణులు
కన్నడ సినిమా నటీమణులు
బెంగాలీ సినిమా నటీమణులు
భారతదేశంలోని యూరోపియన్ నటీమణులు
ఫియర్ ఫ్యాక్టర్: ఖత్రోన్ కే ఖిలాడి పాల్గొన్నవారు